open-index/open-wikipedia-markdown huggingface dataset:
East Ham

**East Ham** er et område i bydelen Newham i østlige London, beliggende 12,8 km nordøst for Charing Cross. Det er administrasjonssenter for bydelen, med kontorer i det viktorianske rådhuset. Fra 1904 til 1965 var East Ham et eget distrikt som ble administrert fra dette rådhuset. Det er identifisert i London-planen som et av de betydelige senter i London.

Husene i East Ham er for det meste viktorianske terrassehus, hvorav mange ligger i gater med trær plantet langs kantene. 

## Toponymi

En bosetning i området kalt Ham er første gang dokumentert som *Hamme* i et angelsaksisk charter fra 958, og deretter i *[[Domesday Book]]* av 1086 som *Hame*. Det er dannet fra angelsakiske *hamm* og har betydningen «et tørt landområde mellom elvene eller myrene». Det viser til bosetningens lokalisering innenfor grensene som ble dannet av elvene Lee, Themsen og Roding, og deres myrer/våtområder.

## Demografi
East Ham er i dag et flerkulturelt område hvor flertallet er av sørasiatisk, afrikansk, karibisk og østeuropeisk opprinnelse. Per 2010 hadde East Ham den fjerde høyeste andelene av arbeidsledighet i Storbritannia ved at 16,5 prosent av innbyggerne var registrert som arbeidsledige. Rundt 7 av 10 barn som bor i East Ham er fra familier med lav inntekt, noe som gjør det til et av de verste område i landet for barnefattigdom.

## Kollektivtransport

De nærmeste stasjonene er:

* Barking stasjon
* Beckton DLR-stasjon
* East Ham undergrunnsstasjon
* Manor Park stasjon
* Upton Park undergrunnsstasjon
* Woodgrange Park stasjon

## Referanser
West Ham

**West Ham** er et sted i bydelen Newham i det østlige London. Det er lokalisert 9,8 km øst for Charing Cross. Fra 1888 til 1965 var området et eget distrikt, men ble så innlemmet i Newham i forbindelse med omorganiseringen av lokalstyret i Stor-London.

I henhold til folketellingen av 2011 hadde stedet en befolkning på 15 551 innbyggere.

Stedet er mest kjent for fotballklubben West Ham United FC, som spiller kampene sine på Olympiastadion som ligger i Stratford. Før 2016/2017-sesongen spilte klubben på Boleyn Ground, et tradisjonsrikt stadion som var deres hjemmebane i over 100 år. 

## Kollektivtransport
De nærmeste stasjonene er:

*Plaistow undergrunnsstasjon
*Upton Park undergrunnsstasjon

## Referanser
Upton Park

**Upton Park** er et område i bydelen Newham i østlige London. Det er sentrert ved Green Street som også er grensen mellom West Ham og East Ham. Fotballklubben West Ham United FC spilte tidligere på Boleyn Ground, vanligvis omtalt som Upton Park, men som nå har London Stadium som sin hjemmebane. Upton Park har også et eget grøntområde, eller parkanlegg, kalt for Priory Park, og det strekker seg fra det nordøstlige hjørnet av Boleyn Ground.

Stedsnavnet Upton Park ble første gang benyttet av eiendomsselskap som utviklet boligområder øst for West Ham Park på 1880-tallet. Eiendommen tok sitt navn fra den tilknyttede landsbyen Upton med tillegget ‘Park’ lagt til av markedshensyn. Selskapet betalte også for en ny jernbanestasjon, Upton Park undergrunnsstasjon, som fikk navn etter eiendommen.

## Referanser
Docklands

**Docklands** er et område i det østlige London. Bryggene ligger øst for City of London og hovedsakelig nord for elven Themsen. Havneanlegget, eller dokkene, navnet viser til var tidligere en del av London havn, strekker seg fra Tower Bridge til Woolwich, og består av deler av bydelene Southwark, Tower Hamlets og Newham. Det meste av området er nå brukt til annen kommersiell virksomhet og til boligområder. Londons nyeste flyplass, London City lufthavn, ble anlagt her i 1987. Navnet ble først brukt i 1971 i en rapport fra regjeringen om planer for utvikling av området, og har siden blitt tatt i bruk som et halvoffisielt navn. Fotballklubben Millwall holder til i denne delen av byen.

Området har gått fra å være verdens største haveområde (i den britiske kolonitiden) til å være et fraflyttet, øde industriområde, for dermed å gjenoppstå som et av Storbritannias dyreste tomteområder.Havneanleggene fikk nedgang i tiden etter den andre verdenskrig, men på 1980-tallet begynte regenereringen. De fleste lagerhusene og bryggene har blitt revet eller blitt ombygget til leiligheter, og på Isle of Dogs har finanssenteret Canary Wharf blitt opprettet.

## Havneanleggene

De havneanleggene som ligger innenfor Docklands er fra vest mot øst:

*St. Katharine Docks (Wapping)
*London Docks (Wapping)
*Regent's Canal Dock (nå Limehouse Basin, Limehouse)
*Surrey Commercial Docks (nå Surrey Quays, Rotherhithe)
*West India and Millwall Docks (Isle of Dogs)
*East India Docks (Canning Town)
*Royal Docks (Royal Victoria Dock, Royal Albert Dock og King George V Dock)

De områdene som regnes med er i hovedsak de som ble forvaltet av London havnevesen. Det lå enda et stort offentlig havneanlegg ved Tilbury, men dette regnes ikke som en del av Docklands. Noen havneanlegg langs nedre del av Themsen er fortsatt aktive havner, og disse regnes heller ikke med.

## Referanser


## Litteratur
* d'Arcy, Kevin (2012): *London's 2nd City: Creating Canary Wharf*, Rajah Books

## Eksterne lenker

* History of Docklands redevelopment
Docklands (andre betydninger)

**Docklands** kan vise til:

*Docklands; tidligere havneområde i London, nå for det meste et næringsområde
*Docklands Light Railway; kollektivtilbud i London
*Melbourne Docklands; byfornyelsesprosjekt i Melbourne, Australia
Hyperglykemi

**Hyperglykemi** (gr. *hyper + glyk + emi*, for mye søtt i blodet) er en tilstand hvor blodsukkeret er for høyt. Måling som viser at fastende blodsukker inneholder mer enn 7 mmol/liter (125 mg/dl), eller 10 mmol/liter (180 mg/dl) etter et måltid, er definert som hyperglykemi. Disse høye verdiene kan være resultat av kronisk eller forbigående sykdom eller bruk av legemidler.

Sykdommer og tilstander som kan medføre hyperglykemi er diabetes (for lite insulin), Cushings syndrom (for mye kortikosteroider), stress og til dels omfattende infeksjoner (for mye kortikosteroider). Legemidler som kan medføre hyperglykemi er enkelte blodtrykks- og hjertemedisiner, og de fleste kortikosteroider (brukes for å dempe immunsystemet i luftveiene ved astma, på huden ved eksem, eller i hele kroppen).

Det motsatte av hyperglykemi er hypoglykemi.

## Se også
* Antidiabetika

## Litteratur

* 

## Eksterne lenker
*
Kvina

:*For bygda i Lurøy kommune på Helgelandskysten, se* Kvina (Lurøy).
:*For minesveiperen KNM «Kvina» se [[Sauda-klassen]]*.
**Kvina** er ei elv som renner gjennom Kvinesdal i Agder. Kvina har ei uregulert sideelv som heter Litleåna. 

Det opprinnelige nedbørfeltet er 1&nbsp;445&nbsp;km². 

Kvina er sterkt regulert av Sira-Kvina Kraftselskap, og vann fra 809&nbsp;km² (56 %) overføres til Sira i Sirdal. Elva (inkludert Litleåna) hadde en middelvannføring på 81&nbsp;m³/s før regulering. I dag har elva en midlere vannføring på 32&nbsp;m³/s.

Kvina er i dag lakseførende til Rafoss, dvs en strekning på 13&nbsp;km og i Litleåna går laksen til Åmot, 1&nbsp;km opp i elva.

## Referanser
Prince Regent DLR-stasjon

**Prince Regent DLR-stasjon** er en stasjon for Docklands Light Railway (DLR) i Docklands, London. Den ligger ved østenden av ExCel Exhibition Centre.

Stasjonen ble åpnet 28. mars 1994. Den ligger på DLRs Beckton-gren, i kollektivsone 3. 

|}
## Eksterne lenker
* Prince Regent DLR-Stasjon Transport for London (Engelsk)
Lindy hop

**Lindy Hop** er en dans som oppsto i New York sent på 1920-tallet og utviklet seg frem til tidlig på 1940-tallet.

Lindy Hop er en sammensmelting av flere andre danser som ble danset i USA, men hovedsakelig charleston.
Lindy Hop kombinerer bevegelsene fra afrikanske danser med den formelle 8-stegs-strukturen i europeisk dans. Afrikanske danser skiller vanligvis menn fra kvinner. Europeerne oppfant pardans.
Hull

**Hull** kan sikte til:

* Hull, en åpning i et fast stoff eller et legeme, slik som
** Boring, et hull gjennom et objekt
** Hull i huden, til piercing
** Hull i papir, laget av en hullemaskin eller i et i hullkort eller hullbånd
** Hull i veien, slitasje i vegbane, ofte på grunn av underdimensjonert vegbane
** Hull på en golfbane, som man forsøker å treffe med golfballen
** Knapphull, åpning i et plagg for å feste en knapp
** Svarte hull i en bergart, se Ord og uttrykk i steinindustrien
* Karies, hull i tennene
* Fangehull, et sted mennesker holdes som fanger

## Geografi og idrett
* Hull (elv); i det nordlige England
* Hull City AFC, en engelsk fotballklubb i byen Kingston upon Hull
* Kingston upon Hull; by i det nordlige England som normalt bare kalles Hull

## Verdensrommet
* Sort hull, en konsentrasjon av masse i verdensrommet
* Ormehull, såkalte broer i verdensrommet

## Elektronikk
* Ladningsbærere i halvledere

## Musikk
* Tonehull, hull i røret på enkelte blåseinstrument

## Litteratur
* ''Hull'' (bok), skrevet av Louis Sachar

## Personer
* Alan Hull (1945-1995), engelsk låtskriver og musiker
* Bobby Hull, canadisk ishockeyspiller
* Brett Hull, canadisk ishockeyspiller, sønn av Bobby Hull
* Clark L. Hull (1984–1952), amerikansk psykolog
* Cordell Hull (1871–1955), amerikansk politiker som ble tildelt Nobels fredspris i 1945
* Josephine Hull (1886–1957), amerikansk skuespiller
* Robin Hull, finsk tidligere profesjonell snookerspiller
Glykosuri

**Glykosuri** (gr. *glykos + uri*, sukker i urinen) også kalt **glukosuri**, er en sykelig tilstand hvor sukker skilles ut i urinen i stedet for å holdes tilbake i kroppen. Dette kan skyldes hyperglykemi (for høyt blodsukker, særlig ved diabetes), eller forstyrrelser i nyrefunksjonen ved blant annet alkoholpåvirkning. I eldre tider ble sukkersyke (diabetes) diagnostisert ved at legen smakte på urinen og kjente at den var søt.

Glykosuri ved diabetes skyldes at nyrenes reabsorberingsevne, kalt nyreterskelen, overstiges ved blodsukker over 10 mmol/l.

Glykosuri forårsaket av at glukosetransporten i nyrene ikke fungerer normalt blir kalt renal glykosuri. Renal glykosuri kan blant annet skyldes medfødte genetiske defekter i transportproteinene, eller sykdomstilstander som skader nyrenes tubuliceller.

## Referanser


## Eksterne lenker
*
St. James’s Park

**St. James's Park** er en av de kongelige parkene i City of Westminster, rett øst for Buckingham Palace og vest for Downing Street. St. James's Palace ligger i nord.

Parken er omgitt av The Mall i nord, Horse Guards Parade i øst og Birdcage Walk i sør. Parken har et tjern, St. James's Park Lake, med to små øyer, Andeøya (oppkalt etter tjernets samling av vannfugler) og Vestøya. En bro som krysser tjernet byr på utsikt til Buckingham Palace omgitt av trær og fontener.

De nærmeste undergrunnsstasjonene er St. James's Park og Westminster.

Parken ble ervervet som sumpmark av Henrik VIII, som fikk den omgjort til hjortereservat. Den ble åpnet for publikum av Karl II.

St. James's Park er den østligste av en nesten uavbrutt kjede av parker som også omfatter (vestover) Green Park, Hyde Park og Kensington Gardens.

## Referanser


## Eksterne lenker
*
Litleåna

**Litleåna** er ei elv i Kvinesdal kommune i Agder. Den har utspring i fjellene rett sør for Knaben og renner sørover gjennom Austredalen til den munner ut i Kvina ved Liknes i bunnen av Fedafjorden. Elva er 50,8 kilometer lang og har et nedbørfelt på .

Litleåna var rik på elvemuslinger og var fra gammelt av ei «perleelv».

Litleåna er lakseførende til Åmot, en kilometer opp i elva.

Vassdraget ble i 2005 vernet mot kraftutbygging gjennom Supplering av Verneplan for vassdrag.

## Referanser
Londons kongelige parker

**De kongelige parker** i London er landområder som opprinnelig var eiet av monarkiet i England eller Storbritannia for kongefamiliens adspredelse. Med økt urbanisering i London ble noen av disse parkene bevart som fritt tilgjengelige, offentlige grøntområder. Det er idag åtte slike parker:

* Bushy Park
* Green Park
* Greenwich Park
* Hyde Park
* Kensington Gardens
* Regent's Park
* Richmond Park
* St. James's Park

Parkene forvaltes av Royal Parks Agency og patruljeres av Royal Parks Constabulary.

## Eksterne lenker
* Royal Parks Agency
* Royal Parks Constabulary
Thames Embankment

**Thames Embankment** er en banke i Themsen, konstruert på 1800-tallet. Den består av Victoria Embankment og Chelsea Embankment.

## Referanser


## Eksterne lenker
*
Elektronegativitet

**Elektronegativitet** er atomer og grunnstoffers egenskap til å trekke til seg felles elektroner – dvs. elektron som atomer deler seg imellom – i en binding.

Dersom differansen mellom elektronegativitetsverdien i de aktuelle atomene i bindingen er > 1,7 , regnes bindingen for å være en ionebinding. Dersom differansen er  0,5 sier vi at det vi har en polar kovalent binding. Er forskjellen under 0,5, får vi en upolar kovalent binding.

Av grunnstoffene i periodesystemet har Fluor den høyeste elektronegativitetsverdien på 3,98 – alle andre grunnstoffers elektronegativitet er satt i forhold til Fluor

## Elektronpositivitet
**Elektropositivitet** er et mål på et grunnstoffs evne til å gi vekk elektroner, og derfor danne positive ioner. De er dermed en antipode til elektronegativitet.

Hovedsakelig er dette et attributt til metaller, noe som betyr at generelt sett, jo mer metallisk et element er, desto større er elektropositiviteten. Derfor er alkalimetallene de mest elektropositive av alle. Dette er fordi de har et enkelt elektron i sitt ytre skall, og siden dette er relativt langt fra atomkjernen, går det lett tapt; med andre ord, disse metallene har lav ioniseringsenergi.

Mens elektronegativitet øker langs periodene i periodesystemet og reduseres langs grupper nedover, *reduseres* elektropositivitet langs perioder (fra venstre til høyre) og *økes* grupper nedover. Dette betyr at grunnstoffene øverst til høyre i det periodiske systemet (oksygen, svovel, klor, etc.) vil ha størst elektronegativitet, og de nederst til venstre (rubidium, cesium og francium) har størst elektropositivitet.

## Paulings elektronegativitetsskala

## Referanser
Embankment undergrunnsstasjon

**Embankment undergrunnsstasjon** er en stasjon i Londons undergrunnsbane. Den betjener linjene Circle, District, Bakerloo og Northern. Stasjonen har to innganger, en fra Victoria Embankment som den har sitt navn fra, og en fra Villiers Street, som er en sidegate til The Strand. Den ligger under den sørlige enden av Charing Cross stasjon, og er i kollektivsone 1.

Stasjonen åpnet i 1870, og betjente da *Metropolitan District Railway*, som senere har blitt delt i Circle- og District-linjene. Den het opprinnelig Charing Cross. 10. mars 1906 åpnet *Baker Street & Waterloo Railway*, dagens Bakerloo-linje, en plattform på stasjonen, men dette selskapet brukte navnet Embankment. I 1914 åpnet så *Charing Cross, Euston and Hampstead Railway*, nå en del av Northern-linjen, en plattform. Bakerloo- og Northerndelen av stasjone fikk da navnet Charing Cross (Embankment) (tillegget ble brukt for å skille den fra Charing Cross (Strand)), mens District-delen fortsatt het Charing Cross uten dette tilleggsleddet. I 1915 endret man dette ved å gi hele stasjonen navnet Charing Cross, mens Charing Cross (Strand) fikk det nye navnet Strand. 

I 1974 fikk stasjonen igjen nytt navn, Charing Cross Embankment. Den 12. september 1976 ble dagens navn innført, slik at denne ble Embankment mens den andre, da kalt Strand, ble slått sammen med Trafalgar Square undergrunnstasjon og fikk navnet Charing Cross undergrunnsstasjon.

I begynnelsen var Embankment endestasjon for Northern-linjen, og hadde derfor bare en plattform og en sløyfe som tillot av togene kunne komme inn i det andre sporet. I 1920-årene ble linjen utvidet sørover, og en plattform til ble konstruert. Men plattformen for sørgående tog er fortsatt ikke forbundet med de andre plattformen gjennom gangtunneler, slik at passasjerer som skal skifte til eller fra denne plattformen først må gå opp i billetthallen. 

Sløyfen som ble brukt av Northern for å snu togene eksisterer fortsatt. Under andre verdenskrig trengte en flybombe ned i den, men var da heldigvis forseglet slik at sprengkraften ikke rammet deler av stasjonen som var i bruk. Blokkeringen av enkelte åpninger i stasjonsanleggt hadde blitt gjort i 1938 som del av forberedelsene på en eventuell krig, og var egentlig ment å skulle forhindre oversvømmelser i tilfelle bombeskader. Fra september 1939 ble de provisoriske betongpluggene erstattet av elektriske nøddører, som er 33 cm tykke og tåler 800 tonns trykk. 

Stasjonen ble vist i filen *[[Sliding Doors]]* fra 2001, men filmen ble egentlig tatt opp på Waterloo & City-linjens plattformer, ettersom disse er stengt for trafikk i helger. 

|}
## Eksterne lenker
* Embankment Underground Station  Transport for London (Engelsk)
Charing Cross undergrunnsstasjon

**Charing Cross undergrunnsstasjon** er en stasjon i Londons undergrunnsbane. Den er knyttet til Charing Cross jernbanestasjon, og ligger like ved Trafalgar Square, i kollektivsone 1. Stasjonen betjener Bakerloo-linjen og Northern-linjen. 

Stasjonen var opprinnelig to separate anlegg. Bakerloo-linjen tok den i bruk under navnet Trafalgar Square undergrunnsstasjon den 10. mars 1906, mens Northern-linjen tok den i bruk under navnet Charing Cross 22. juni 1907. I 1914 skiftet sistnevnte navn til Charing Cross (Strand), for å skille den fra Charing Cross (Embankment). Den fikk så i 1915 navnet Strand. 4. juni 1973 ble Strand stengt, og de to stasjonene ble slått sammen. De ble åpnet som en enhetlig stasjon med sitt nåværende navn (Charing Cross (Embankment) skiftet samtidig navn til Embankment) den 1. mai 1979. 

I 1979 tok også Jubilee-linjen i bruk stasjonen, men dette tilbudet ble nedlagt i 1999 da utvidelsen av linjen var ferdig. 

|}

## Eksterne lenker
* Charing Cross Underground Station  Transport for London
Fjelldal

**Fjelldal** er en bygd i Tjeldsund kommune i Troms, og ligger på fastlandet, på østsiden av Tjeldsundet. Nærmeste by er Harstad, som ligger omtrent 45 kilometer unna. Fra Fjelldal tar det omtrent ett kvarter å kjøre til Harstad/Narvik lufthavn, Evenes. Fjelldal ble regnet av Statistisk sentralbyrå som et tettsted inntil 2012, da beregningsmetodikken ble endret.

I henhold til traséplanen for Nord-Norgebanen skulle sidesporet til Harstad passere over en jernbanebro fra Fjelldal til Sandtorg.

## Institusjoner i Fjelldal
* Sentralt på Fjelldal ligger den statlige Brann- og redningsskolen.
*Kanutten barnehage ligger på Fjelldal i Tjeldsund i Troms. Barnehagen har en avdeling for barn i alderen 0-6 år.
*Fjelldal båtforening ble stiftet 8. september 2001. I 2003 fikk foreningen bygget kai med klubbhus i Fjelldalsjøen.
*Fjelldalslia naturreservat

## Referanser


## Eksterne lenker
* Fjelldal Båtforenings nettside
Horse Guards Parade

**Horse Guards Parade** er en stor paradeplass ved Whitehall i London. Plassen var tidligere åsted for ridderturneringer, og har vært brukt for en rekke parader, inspeksjoner, mønstringer og andre seremonier siden 1600-tallet.

Plassen er åsted for den årlige faneparaden som markerer monarkens offisielle fødselsdag. Denne paraden, kalt *Trooping the Colour*, er en seremoni utført av regimenter fra Storbritannia og Commonwealth-landene. Tradisjonen er mange hundre år gammel.

Paradeplassen er åpen mot vest, hvor den møter Horse Guards Road og St. James's Park. Den er omgitt i nord av det gamle admiralitetet og Admiralitetscitadellet, i øst av Horse Guards&ndash;bygningen (hærens hovedkvarter) og i sør av bakveggen til Downing Street 10, den britiske statsministerens offisielle residens.

Flere militærmonumenter og -trofeer omgir utsiden av paradeplassen, deriblant statuer av feltmarskalkene Horatio Kitchener, Frederick Sleigh Roberts og Garnet Wolseley; en tyrkisk kanon laget i 1524 og erobret i Egypt i 1801; og Cádiz-monumentet, et minnesmerke over slutten på beleiringen av Cádiz i Spania i 1812.

## Eksterne lenker
*
Victoria Embankment

**Victoria Embankment**, tidligere **Thames Embankment**, er en gate og gangvei langs den nordlige bredden av Themsen i London, i byområdene City of Westminster og City of London.

Victoria Embankment ble bygget i 1870 av Joseph Bazalgette. Den opprinnelige drivkraften var behovet for å gi London et moderne kloakksystem. En annen viktig faktor var ønsket om å avlaste trafikken i gatene Strand og Fleet Street.

Prosjektet innebar en utbygning av Themsens strandlinje, og følgelig en innsnevring av elven. Bygningsarbeidet krevet oppkjøp og nedrivning av en rekke dyre eiendommer langs elvebredden. Tunneler for District-linjen ble bygget under elvebredden. På bakkenivå, i tillegg til de nye veiene, ble det anlagt to offentlige parker.

Victoria Embankment starter ved Westminster Bridge, rett nord for Palace of Westminster, og følger elvens bredd nordover, forbi Hungerford Bridge og Waterloo Bridge, og slutter ved Blackfriars Bridge.

Undergrunnsstasjoner på Victoria Embankment er Westminster, Embankment, Charing Cross, Temple og Blackfriars.

I desember 1878 ble Victoria Embankment den første gaten i Storbritannia med permanent elektrisk gatebelysning. Belysningen kom fra 20 av Pavel Jablotsjkovs buelamper drevet av en Gramme-dynamo. 16. mars 1879 ble systemet utvidet til 40 lamper og 10. oktober til 55 lamper. Tidligere hadde gaten vært belyst av gasslamper og i juni 1884 ble gassbelysningen gjeninnført fordi den elektriske belysningen var for dyr.

## Se også
* Chelsea Embankment

## Referanser
Tower of London undergrunnsstasjon

**Tower of London undergrunnsstasjon** var en stasjon i Londons undergrunnsbane. Den ble åpnet i 1882 for å betjene Metropolitan-linjen, men ble nedlagt allerede i 1884 da Circle-linjen ble opprettet. En ny stasjon, Mark Lane, ble åpnet litt lenger vestover. 

Det er ingenting igjen av stasjonen, ettersom alle spor forsvant da Tower Hill undergrunnsstasjon ble bygget på samme sted.
Lars Ivar Moldskred

**Lars Ivar Moldskred** (født 1978) er en norsk tidligere målvakt i fotball som sist spilte i KR Reykjavík. 

I 2009 gikk han til Strømsgodset etter å tidligere ha spilt for Lillestrøm SK. Han har tidligere spilt for klubbene Bergsøy IL, Tjørvåg IL, Hødd og Molde. Etter 2009-sesongen forlenget ikke Strømsgodset kontrakten med Moldskred. Han signerte for KR Reykjavík i april 2010.

## Referanser


## Eksterne lenker
* Hjemmeside
Øyvind Gjerde

**Øyvind Gjerde** (født 18. mars 1977) er en norsk fotballspiller som senest spilte for Molde Fotballklubb. Han har tidligere spilt for klubbene Åndalsnes Idrettsforening, Lillestrøm Sportsklubb og Aalesunds FK.

Etter 2010-sesongen fikk han ikke forlenget kontrakten med Molde etter syv år i klubben, og kunngjorde at han mest sannsynlig la opp.

Gjerde gjorde 3. mai 2018 comeback for Bogafjell IL i fjerdedivisjon.

## Referanser


## Eksterne lenker
*
Mark Lane undergrunnsstasjon

**Mark Lane undergrunnsstasjon** var en stasjon i Londons undergrunnsbane. Den lå vest for Tower Hill undergrunnsstasjon, og ble åpnet i 1884, da Tower of London undergrunnsstasjon ble nedlagt. 

Stasjonen fikk navnet Tower Hill i 1946. I februar 1967 ble den nedlagt etter at den nye Tower Hill-stasjonen sto ferdig. 

Bygningen ligger i Seething Lane, og er pr. 2005 en restaurant. På fasaden står det fortsatt *Mark Lane Station Buildings* der kontorene lå.
Knut Dørum Lillebakk

**Knut Dørum Lillebakk** (født 1978) er en norsk tidligere målvakt og trener i fotball. I 2005 ble han norgesmester med , som han var kontraktfestet til nesten hele karrièren. Han har også vært utlånt til Bryne, Aalesund, Bærum og Hødd. Etter én sesong i Mysen IF valgte Lillebakk å legge opp.

## Referanser


## Eksterne lenker
*
Rob Friend

**Robert Douglas Friend** (født 23. januar 1981) er en kanadisk angrepsspiller i fotball for den tyske klubben TSV 1860 München. Han har tidligere spilt for Moss, Molde, Heerenveen, Borussia Mönchengladbach, Hertha BSC Berlin og Eintracht Frankfurt samt universitetsfotball i Canada. Da Friend spilte for Molde var med å sikre cupgull i 2005

Da Friend spilte for SC Heerenveen ble han utlånt en stund til Heracles Almelo fra samme land.
## Referanser


## Eksterne lenker
*
Tower Hill undergrunnsstasjon

**Tower Hill undergrunnsstasjon**  er en stasjon i Londons undergrunnsbane. Den ligger på Tower Hill, rett ved Tower of London, og er i kollektivsone 1. Stasjonen ligger rett under et av de største bevarte stykker av den romerske bymuren som gikk rundt London.

Stasjonen betjener linjene Circle og District, og ligger kort vei fra Tower Gateway DLR-stasjon og Fenchurch Street stasjon. District-linjens tog fra Ealing Broadway snur som regel her, mens tog fra andre vestlige forsteder fortsetter til Barking og Upminster.

Tidligere lå Tower of London undergrunnsstasjon på stedet. Den åpnet i 1882, men ble nedlagt allerede i 1884 da Mark Lane undergrunnsstasjon. Denne stasjonen lå litt lenger vest, og fikk i 1946 navnet Tower Hill. Denne stasjonen ble nedlagt i 1967. 

|}
## Eksterne lenker
* Tower Hill Underground Station Transport for London (Engelsk)
Brann- og redningsskolen

**Brann- og redningsskolen** (tidligere **Norges brannskole** (NBSK)) er Norges nasjonale utdanningsinstitusjon for kommunalt brann- og feierpersonell. Skolen ble grunnlagt og etablert i Oslo i 1942. 

Siden 1993 holder skolen til på Fjelldal i Tjeldsund kommune i Nordland. Skolen ligger under Justis- og beredskapsdepartementet, mens det faglige- og administrative ansvaret er lagt til Direktoratet for samfunnssikkerhet og beredskap. 

Skolen har en godt utstyrt bilpark som blir benyttet i undervisning og øvelsessammenheng. Skolen har tre internatbygg med enkelthybler. 

## Historikk
I 2004 hadde skolen 44 stillinger, men leier inn et betydelig antall eksterne lærerkrefter etter behov. I tillegg til de fast oppsatte kursene tilbyr skolen også en rekke kurs på bestilling, til blant annet rederier, Kystvakten og Forsvaret. Eksempelvis har Norges brannskole siden 2006 gjennomført kurs innen oljevernberedskap i strandsonen i samarbeid med Kystverket og Norsk Oljevernforening For Operatørselskap (NOFO).

### Navnebytte
Skolen skiftet navn fra Norges brannskole til Brann- og redningsskolen i forbindelse med at den fra januar 2024 tilbyr utdanning som toårig fagskole, i tillegg til kortere kurs.

## Historie
Norges brannskole ble etablert i 1942 på Oslo hovedbrannstasjon. I 1949 ble feierutdanningen lagt til brannskolen. Fra 1968 overtok staten driften av brannskolen. Samme år ble skolen flyttet til Grorud. Der ble skolen til sommeren 1993 da den ble flyttet til Tjeldsund kommune. 

## Referanser


## Eksterne lenker
*
Kai Røberg

**Kai Røberg** (født 30. november 1973) er en tidligere angrepsspiller i fotball. Han spilte for Molde FK, Midsund, Åndalsnes, Træff og Kristiansund BK. La opp som aktiv etter 2007-sesongen.

## Referanser


## Eksterne lenker
*
Ramstad

**Ramstad** kan vise til:

*Ramstad (Sykkylven) – ei grend i Sykkylven kommune i Møre og Romsdal
*Ramstad (Tjeldsund) – ei grend i Tjeldsund kommune i Nordland
*Ramstad (Nærøy) – ei grend i Nærøy kommune i Nord-Trøndelag
Tjeldsundet

**Tjeldsundet** (nordsamisk: *Dielddanuorri*) er et 25 nm langt sund mellom Hinnøya og Tjeldøya samt fastlandet. Sundet strekker seg om lag fra Gressholman i nord til Lødingen i sør. Lødingen, Tjeldsund og Harstad kommuner grenser til Tjeldsundet. Tjeldsundbrua (åpnet 1967) krysser Steinslandsstraumen i den nordlige delen av Tjeldsundet mellom Leikvikhamn i Harstad og Steinsland i Tjeldsund.

I desember 1943 ble nye tyske ubåter omdirigert fra Lofoten til Bjørnøya. *[[Luftwaffe (Wehrmacht)|Luftwaffe]]* sendte opp oppklaringsfly, og bare ubåt nådde ikke frem. I Tjeldsundet kolliderte U-711 med en tysk forpostbåt som hadde for stor fart. U-711 pådro seg store skader og måtte til reparasjon i Trondheim med ankomst lillejulaften 1943, mens mannskapet fikk en uventet julepermisjon. Men skipperen på forpostbåten hadde i panikk gitt mannskapet ordre om å hoppe over bord. Det var en tragisk feil som kostet mange ungdommer livet i det iskalde vannet. I bekmørket klarte ubåten bare å redde et fåtall. Skipperen skjøt seg senere i fortvilelse.

## Referanser


## Eksterne lenker
*
Frode Estil

**Frode Estil** (født 1972 i Sørli) er en norsk tidligere langrennsløper på Langdistanselandslaget. Han var tidligere på landslaget. Han fikk sine første verdenscuppoeng i 1996 med en niendeplass i et sprintrenn i Reit im Winkl. Estils første verdenscupseier kom i Davos i desember 1999, der han vant en klassisk tremil. Han representerte idrettslaget Lierne Ski.

## Karriere

Med 5 gull, 3 sølv og 2 bronse i internasjonale mesterskap er Frode Estil tidenes mestvinnende langrennsløper i klassisk stil siden stilarten ble innført i VM i 1987.

På jaktstarten under OL 2002 kom han egentlig på delt andreplass sammen med Thomas Alsgaard. Det var ikke mulig å skille de to på målfotoet. Da Johann Mühlegg senere ble tatt for doping og fratatt sine gullmedaljer, delte de to gullet på distansen.

Estil er kjent for sine raske taktomslag i bratte motbakker (såkalte "Estilbakker"). Denne evnen har han brukt til å avgjøre flere spurtdueller i sin favør. Under VM i Oberstdorf 2005 brukte han denne taktikken da han vant sitt første VM-gull (50&nbsp;km klassisk, fellesstart). To år senere avsluttet han sin mesterskapskarriere med sølv på samme distanse etter å ha tapt spurten mot Odd-Bjørn Hjelmeset.

Estil vil i sitt siste mesterskapsløp bli husket for sin gode sportsånd. Han bidro til å senke farten i tetgruppen slik at Hjelmeset, som måtte bytte en ski, hadde sjans til å ta igjen teten og vinne løpet. Estil fikk sølvet bak Hjelmeset.
For sine prestasjoner fikk Estil Holmenkollmedaljen i 2007.

Estil er i dag bosatt i Meråker, og jobber fulltid som trener/lærer ved Meråker videregående skole fra sommeren 2007. I 2011 var han med i tredje utgave av *[[Mesternes Mester]]* på NRK.

## Mesterskapsmedaljer
* VM 2001: **gull** på 4 x 10&nbsp;km stafett, sølv på 30&nbsp;km klassisk
* OL 2002: delt **gull** på jaktstarten (sammen med Thomas Alsgaard), **gull** på stafetten, sølv på 15&nbsp;km klassisk
* VM 2003: **gull** på 4 x 10&nbsp;km stafett, bronse på 15&nbsp;km klassisk og 30&nbsp;km klassisk
* VM 2005: **gull** på 50&nbsp;km klassisk, **gull** på stafetten, bronse på 2 x 15&nbsp;km jaktstart
* OL 2006: sølv på 2 x 15&nbsp;km jaktstart. Etter å ha falt og knekt en ski i starten og kommet sist ut av stadion, jobbet Estil seg fram til teten og ble kun slått av russeren Jevgenij Dementjev. Dementjev ble tre år senere dopingtatt.
* VM 2007: sølv på 50&nbsp;km klassisk

## Verdenscupoversikt

## Sammenlagtplasseringer i verdenscupen


 distansecupen var delt mellom langdistanse og mellomdistanse


## Referanser


## Eksterne lenker
* 
* 
*
Ramsund orlogsstasjon

**Ramsund orlogsstasjon** er Sjøforsvarets logistikkbase i Nord-Norge. Den ligger i Tjeldsund, og er en av tre store offentlige arbeidsplasser der.

Forsvaret har arbeidsplasser lokalisert i Ramsund, Harstad og Sortland. Arbeidstilbudet varierer fra operative funksjoner, ulike administrative stillinger, til verkstedfunksjoner, vedlikehold og fagmilitære. Ramsund er vertskap for blant annet Forsvarets logistikkorganisasjon, deler av Marinejegerkommandoen og et element fra Minedykkerkommandoen. I tillegg har Ramsund ansvaret for drift av Trondenes leir i Harstad.

Ramsund er regional støttefunksjon (RSF) med støttefunksjoner for andre avdelinger i sitt område. Dette inkluderer tjenester innen baseadminstrasjon, soldatforvaltning, forlegning, forpleining og transport.

## Historie
Stasjonen ble etablert i 1913. Under nøytralitetsvernet i 1940 var det 25 mann utplassert ved Marinedepotet. Det planlagte fortet på Ramnes ble ikke bygget, og de tre innkjøpte 15 cm.  Armstrong-kanonene som lå på lager i Ramsund ble sendt til Bergen i 1940 og senere satt opp på Skjellanger på Holsnøy av tyskerne.

## Fremskutt ubåtbase
Ifølge planene vil Ramsund være framskutt base for Norges nye 212-klasseubåter, som erstatter dagens Ula-klasse i slutten av 2020-årene. Utover i 2020-årene skal basen bli oppgradert og bygd ut med nytt kaianlegg og nye bygninger for vedlikehold og drift av ubåtene.
  
## Litteratur
*

## Referanser




## Eksterne lenker
* Ramsund Forsvaret.no
Tjeldøya

**Tjeldøya** (nordsamisk: *Dielddasuolu*), øy i Tjeldsund kommune i Troms med 192 innbyggere (2016). I vest og nord skiller Tjeldsundet øya fra Hinnøya, østover ligger fastlandet på andre siden av Ramsundet og mot sør ligger Ofotfjorden. Øya har et areal på . Høyeste punkt er Trollfjellet på 1010 moh.

Tjeldøya er knyttet til fastlandet med den 240 meter lange Ramsundbrua.

Rådhuset i Tjeldsund lå tidligere på Hol på Tjeldøya, men etter kommunesammenslåingen i 2020 har kommuneadministrasjonen flyttet til rådhuset på Evenskjer.

Ytterst på Tjeldøya er det flere steder med hyttetomter, blant annet Kjerstad, Tjeldnes og Myklebostad. 

## Referanser
Opiumsvalmue

**Opiumsvalmue** (*Papaver somniferum*) er en plante i valmuefamilien. Som navnet antyder blir den blant annet brukt til produksjon av opium, og inneholder flere viktige alkaloider som morfin, kodein og papaverin. Morfin er fremdeles et av de viktigste smertestillende stoffer til medisinsk bruk, og planten har vært brukt i farmasien fra de eldste tider og finnes også avbildet i apotek.

## Brukt som råstoff

Morfin fra opiumsvalmuen blir også brukt som råstoff for produksjon av heroin. Planten blir derfor dyrket i stor skala i enkelte asiatiske land, i de senere år særlig i Afghanistan.

## Annen bruk
Opiumsvalmuen blir også dyrket til mer sosialt aksepterte formål, som produksjon av valmuefrø til bruk i bakerier på brød og rundstykker, og som prydplante i hager (i land som tillater dette).

I Norge er lovlig å dyrke til prydformål, men bruk til selvmedisinering vil være straffbart og rammes av narkotikalovgivningen.

## Mytologi
Valmuekranser ble brukt ved flere guder, men vanligst ved søvnens gud, Hypnos, den romerske Somnus og dennes sønn Morfeus, drømmenes representant. I tillegg var dødens gud Thanatos og romernes Mors ofte prydet med valmuekranser.

## Galleri

Fil:Papaversomniferum Svaneapoteket.jpg|Glassmaleri fra taket i Svaneapoteket i Oslo
Fil:Pink Flower with purple cross.jpg|Blomst, nærbilde
|Frukt (frøkapsel)
|Blader


## Se også
* Opiater
* Opium

## Referanser


## Eksterne lenker
* 
* Opiumsvalmue i Urtebok
Lateranoverenskomsten

**Lateranoverenskomsten** av 11. februar 1929 er et konkordat som ble inngått mellom Italia og Den hellige stol ved pave Pius XI. Denne sørget for at Vatikanstaten ble opprettet med paven som monark. Avtalen bestemmer Vatikanstatens grenser og en rekke bygninger utenfor disse som er vatikanske eksklaver.

Vatikanområdet i Roma, likesom hele Roma,  hadde vært en del av staten Italia siden denne ble samlet i 1870 da den tidligere Kirkestaten ble lagt inn i den nye statsdannelsen. Konkordatet erstattet *Garantiloven* av 13. mai 1871 som hadde sikret pavens ukrenkelighet innen Vatikanet og gitt ham visse rettigheter, som blant annet retten til eget diplomati og livgarde gjennom Sveitsergarden.

Kirken nektet å anerkjenne *Garantiloven* da den mente at den måtte være uavhengig av enhver politisk og verdslig myndighet i sitt åndelige virke. Fram til Lateranoverenskomsten ble inngått anså derfor pavene seg som fanger i Vatikanet.

Til minne om denne avtalen som slik begravde en lang og bitter strid, ble hovedgaten til Vatikanet inn mot Petersplassen, Via della Conciliazione, (italiensk: «Forsoningens gate»), anlagt.

Arbeide med avtalen begynte i 1926. Avtalen ble undertegnet i febriar 1929 av statsminister Benito Mussolini på vegne av kong Viktor Emmanuel III av Italia og av kardinalstatssekretær Pietro Gasparri på vegne av pave Pius XI i Lateranpalasset, og dette siste ga navnet til overenskomsten.

Lateranoverenskomsten ble ratifisert av det italienske parlamentet det 7. juni 1929 og ble innarbeidet i den italienske konstitusjonen i 1947.

## Avtalebrudd
Da Italia innførte de anti-jødiske lovene i 1938, ble det innført forbud mot ekteskap mellom jøder og ikke-jøder. Vatikanet anså dette som et brudd på Lateranoverenskomsten, da kirken er den myndigheten som regulerer katolikkers inngåelse av ekteskap.

I februar 1944 ble Sankt Paul utenfor murene, som er en eksklave under Vatikanstaten i henhold til Lateranoverenskomsten, angrepet av italienske fascister.

## Reservasjon
Den hellige stol meddelte at den fra den 1. januar 2009 ikke lenger vil automatisk adoptere italiensk lovgivning, men vurdere hver lov for seg. Det er en åpning i avtalen for at Vatikanet kan reserve seg mot lover som er på kant med kirkens lære, men kirken går i dette tilfeller noe lenger enn dette.

## Eksterne lenker
* Om Den hellige stols reservasjoner etter 1. januar 2009
Royal Parks Constabulary

**Royal Parks Constabulary** var en politistyrke som patruljerte de kongelige parker i London og Edinburgh. Politistyrken ble opprettet i 1872 under navnet *Royal Parks Keepers* med full politimyndighet i de kongelige parkene. Den tok navnet Royal Parks Constabulary i 1974.

Til forskjell fra de fleste andre politistyrkene i Storbritannia var Royal Parks Constabulary ikke underlagt indredepartementet; men derimot kultur-, media- og idrettsdepartementet, som finansierte virksomheten gjennom Royal Parks Agency.

Politistyrken i London ble innlemmet i Scotland Yard, som har ansvar for hele Stor-London, gjennom Serious Organised Crime and Police Act 2005. I Skottland ble den opprettholdt.
Sirkulasjonssystem

**Sirkulasjon** eller *det sirkulatoriske system* er det organsystemet som lar blod sirkulere i kroppen.

Menneskets sirkulatoriske system består av blod, blodårer og hjertet. Det er funksjonelt og anatomisk tett forbundet med åndedrettssystemet.

Hjertet er en hul muskel som pumper blod.  Blodåresystemet består av arterier, vener og kapillærer.  Arterier er blodårer som frakter blod ut fra hjertet.  Vener er blodårer som frakter blodet tilbake til hjertet. Kapillærene er de minste blodårene og utgjør overgangen mellom arterier og vener. Kapillærene danner et nett som bringer oksygen og næring inn i vevet, og fører avfallsstoffer og karbondioksid til venene. Fra venene blir blodet frakta tilbake til hjertet via nyrene.   

Et åpent sirkulasjonssystem er et sirkulasjonssystem, der alle kroppens organer flyter i en kroppsvæske, hemolymfe, der blod og lymfevæske er sammenblandet. Denne kroppsvæsken sirkulerer i hele kroppen. De har ikke et «lukket blodåresystem», slik som hos virveldyrene, der blod og lymfevæske er skilt fra hverandre.

Åpent sirkulasjonssystem finnes hos alle leddyr. Et langstrakt rørformet hjerte, en «pulsåre», på ryggsiden i bakkroppen, pumper kroppsvæsken (hemolymfen) framover i kroppen.

Blodets kretsløp kan grovt deles i to: lungekretsløpet og systemkretsløpet.  

## Lungekretsløpet
Hjertets høyre hovedkammer pumper blod ut i lungearterien. Denne deler seg i to og leder blodet til lungene, hvor det renner gjennom et kapillarnett tett ved de små luft-fylte lungeblærene. Det gjør det mulig for karbondioksid å passere fra blodet til lungene og oksygen å passere fra lungene til blodet.  Deretter returnerer blodet til hjertet. Det sies nå å være oksygenert, og renner inn i venstre forkammer gjennom de fire lungevenene.

## Systemkretsløpet
Systemkretsløpet, også kalt det store kretsløpet pumper blodet fra venstre hjertekammer/ventrikkel ut til kroppens organer og tilbake til hjertets høyre forkammer/atrium. 

## Se også
*Kardiologi
*Lymfesystemet

## Eksterne lenker
* The Circulatory System, a comprehensive overview
* Studies on Hemodynamics and Coronary Circulation
Home Office

**Home Office** er innenriksdepartementet i Storbritannia. Departementet har sitt hovedkontor i Marsham Street 2 i Westminster.

Departementet er ansvarlig for politiet, immigrasjon/grensekontroll, og kontraterrorisme og rikets sikkerhet. Departementet ble etablert i 1782, da det tidligere såkalte *Southern Department* fra 1660 ble omdannet til *Home Office*, samtidig som *Northern Department* ble det nye ''Foreign Office''. De to tidligere departementene hadde de samme ansvarsområdene, men hadde oppgavene fordelt geografisk.

Blant etatene som er underlagt Home Office er:
*MI5
*UK Border Agency
*UK Border Force
*Grense- og immigrasjonsetaten
*Identity and Passport Service
*Forensic Science Service
*Assets Recovery Agency

## Målsettinger
Departementet har følgende målsettinger:
* å redusere kriminalitet
* gi publikum sikkerhet i deres hjem og dagligliv, særlig gjennom mer synlig, ansvarlig og pålitelig polititjeneste
* beskytte Storbritannia mot terroristangrep
* å endre balansen i rettssystemet til fordel for lovlydige majoriteten og ofrene for kriminalitet
* å behandle lovovertredere slik at publikum blir beskyttet og å hindre gjentatte lovovertredelser
* å sikre Storbritannias grenser, forhindre utnyttelse av Innvandringslovgivningen og behandle immigrasjons- og emigrasjonssakene til Storbritannias fordel.

## Eksterne lenker
*
Innenriksdepartementet (USA)

**Det amerikanske innenriksdepartementet** (engelsk: *Department of the Interior* &ndash; Departementet for det Indre) er et departement i den amerikanske regjeringen med ansvar for forvaltning og vern av landområder i føderalt eie. Innenriksministeren er sjef for Innenriksdepartementet og utnevnes av USAs president med godkjenning av Senatet.

Pr. 2004 forvaltet departementet 2&nbsp;050&nbsp;000&nbsp;km² med landområder, eller rundt en femdel av landmassen i Amerikas forente stater. Det administrerer også 476 damanlegg og 348 reservoarer, 388 nasjonalparker og -monumenter, og 544 naturreservater. Energivirksomhet på landområder i føderalt eie står for 28 prosent av landets energiproduksjon.

## Etater

## Referanser


## Eksterne lenker
*
Marianne Mjaaland

**Marianne Mjaaland** (født 1955) er en norsk forfatter, lege, forsker og skribent. Mjaaland har arbeidet som anestesilege, kirurg, psykiater og journalist. I 1986 ble hun den første kvinnelige kirurgen ved Regionsykehuset i Tromsø. Hun arbeidet i Afghanistan under den sovjetiske okkupasjonen.

Mjaalands litterære debut, kriminalromanen *Unaturlig dødsfall meldes*, som også problematiserte mannsdominansen og den indre justisen blant kirurger, ble gjenstand for debatt i *[[Tidsskrift for Den norske legeforening]]* da enkelte mente at identifiserbare ansatte ved Regionsykehuset i Tromsø ble hengt ut.

Politisk har hun bakgrunn i ml-bevegelsen, der hun var aktiv i AKP(m-l) og kommunestyrerepresentant for Rød Valgallianse i Odda. Under den sovjetiske okkupasjonen arbeidet hun sammen med AKP-legen og krigskirurgen Hans Husum i Afghanistan. Hun har også vært engasjert i den offentlige debatten om abort med utgangspunkt i egne erfaringer både som lege og abortsøkende kvinne. For dette fikk hun Livsvernprisen av organisasjonen Menneskeverd i 2009.

Hun mottok Åpenhetsprisen i 2020 for å ha fortalt om sin bipolare lidelse.

## Bibliografi
* *Unaturlig dødsfall meldes* &ndash; kriminalroman (2003)
* *Kandahar* &ndash; roman (2004)
* *13. uke* &ndash; roman (2008)
* *Tvang og tvil. En innsideberetning fra norsk psykiatri &ndash; ([[2017]])*

## Referanser




## Eksterne lenker
* Marianne Mjaaland i NRK Forfatter
* Marianne Mjaaland i Aftenposten Alex
* Marianne Mjaaland som NRK P1`s lunsjgjest om abort (11. juni 2008, NRK Østlandssendingen)
British Transport Police

**British Transport Police** (**BTP**) er en ikke-regional britisk politistyrke. Den har ansvar for å håndheve loven på jernbanen i Storbritannia, samt på Londons undergrunnsbane, Docklands Light Railway, Midland Metro og Croyon Tramlink. Den har ikke ansvar for Glasgows undergrunnsbane og Tyne and Wear Metro. Styrken er underlagt Home Office. 

Styrken hadde pr. 2004  regulære konstabler, 120 spesialkonstabler og en støttestab på 667 personer. Den er spredt over hele England, Wales og Skottland. I Nord-Irland er jernbanen såpass lite utbygget at den lokale politistyrken, Police Service of Northern Ireland, har ansvaret. 

BTP ble opprettet omkring 1825, samtidig med de første organiserte politistyrker i Storbritannia. Man mente at jernbanen ville trenge en egen politistyrke for å beskytte last og passasjerer. I tillegg til at BTP kunne avse konstabler til eskorte av verditransporter og jevnlig patruljere togene, var den som en nasjonal styrke ikke avhengig av å følge grensene som de regionale styrkene er underlagt. Tidligere hadde hvert enkelt jernbaneselskap sin egen styrke, men med opprettelsen av British Rail i 1948 ble de samlet i én styrke. 

Konstablene har samme myndighet som medlemmer av de regionale styrkene, men begrenser sin aktivitet til jerbanenettverkene og andre kollektivtilbud som er underlagt dem, samt områder helt nær disse. Uniformene er også de samme som andre styrker, med de typiske *bobby*-hjelmene for mannlige konstabler. Unntaket er offiserene, som gjerne bærer gensere med et spesielt svart og hvitt sjakkbrettmønster og teleskopbatonger av en type som flere andre styrker underlagt Home Office bruker. 

I nyere tid har trusselen mot jernbanen endret seg. Verditransporter kjøres sjelden med tog, i det minste transporter av en slik størrelse at togrøveri er lønnsomt. Styrkens største utfordring er derfor hærverk, fyll og bråk på tog og stasjoner, ikke minst på Londons undergrunnsbane. 

Siden 1970-årene har BTP også vært det første fotballhooligans møter på vei til en kamp, og styrken har ansvar både for å stoppe de som begår lovbrudd underveis og å kartlegge situasjonen slik at politistyrken som har ansvar i området hvor kampen skal spilles får informasjon om hva den kan vente seg. I forbindelse med større slåsskamper på undergrunnsstasjoner i London må BTP normalt innkalle forsterkninger fra lokale styrker som har utstyr for opprørskontroll.

BTP har ikke teknisk eller mannskapsmessig kapasitet til å etterforske terrorhandlinger, og slike oppdrag blir derfor overlatt til andre politistyrker.

## Referanser
Aldgate undergrunnsstasjon

**Aldgate undergrunnsstasjon** er en stasjon i Londons undergrunnsbane, ved Aldgate i City of London. Den betjener linjene Circle og Metropolitan, og er østlig endestasjon for sistnevnte. Stasjonen ligger i kollektivsone 1.

Den åpnet 18. november 1876. I 1882 ble Circle-linjen fullført etter at utvidelsen til Tower of London undergrunnsstasjon var fullført. Strekningen mellom Aldgate og det som i dag er stasjonen Tower Hill er den eneste strekningen som kun kjøres av Circle. Fram til 1941 gikk Metropolitan-togene videre til den sørlige endestasjonen for East London-linjen.

Stasjonen ble sterkt skadet av flybomber under andre verdenskrig. 

|}

## Eksterne lenker
* Aldgate Underground Station Transport for London (Engelsk)
Sophie Charlotte av Mecklenburg-Strelitz

**Sophie Charlotte av [[Mecklenburg-Strelitz]]** (født 19. mai 1744 i Mirow, død 17. november 1818) var en tysk prinsesse. Hun var datter av prins Carl av Mecklenburg, halvbror av den regjerende hertug Adolf Fredrik III av Mecklenburg-Strelitz, og var gjennom sitt ekteskap med Georg III dronning av Storbritannia og Irland, og kurfyrstinne, senere dronning, av Hannover. Hun var farmor til dronning Victoria av Storbritannia, og tipp-tipp-tipp-oldemor til Elisabeth II av Storbritannia.

Syv byer i USA bærer hennes navn, deriblant Charlotte, Nord-Carolina, som derfor har tilnavnet *Queen City*. Også Dronning Charlotte-øyene er oppkalt etter henne.

## Etterkommere
* Georg IV, konge av Storbritannia, Irland og Hannover (1762–1830)
* Fredrik August, hertug av York og Albany (1763–1827)
* Vilhelm IV, konge av Storbritannia, Irland og Hannover (1765–1837)
* Charlotte Augusta (1766–1828) – gift med kong Fredrik I av Württemberg
* Edward, hertug av Kent (1767–1820)
* Augusta Sophia (1768–1840)
* Elisabeth (1770–1840) – gift med Fredrik VI av Hessen-Homburg (1769–1829)
* Ernst August I. (1771–1851), konge av Hannover
* August Fredrik, hertug av Sussex (1773–1843)
* Adolph Fredrik, hertug av Cambridge (1774–1850)
* Maria (1776–1857), gift med Vilhelm Fredrik, hertug av Gloucester (1776–1834)
* Sophia (1777–1848)
* Oktavius (1779–1783)
* Alfred (1780–1782)
* Amelia (1783–1810)

## Anetavle

## Referanser


## Eksterne lenker
*